
COMUNICAT DE PRESA

Tezaurul cultural din Bucovina poate fi vizitat si pe Internet!

Continuand  programul de promovare a frumusetilor turistice si culturale romanesti, Panoramax debuteaza in 2007 cu un nou proiect ce are ca scop prezentarea, prin intermediul panoramelor virtuale, a lacaselor de cult bucovinene. Serviciul de panorame virtuale Panoramax, impreuna cu CHF International Romania, inaugureaza astfel, la adresa www.panoramax.ro/bucovina, pagina de Internet dedicata acestora. Aici veti putea vedea imagini panoramice ale principalelor obiective turistice si culturale din Bucovina printre care manastirile Voronet, Putna, Sucevita si Moldovita, diferite muzee si expozitii precum si panorame virtuale din orasele Vatra Dornei si Radauti.

„Dupa succesul obtinut prin prezentarea panoramica a diferitelor orase din tara noastra, am decis sa lansam un proiect cu o mai mare arie de acoperire atat turistica, teritoriala, cat si culturala. Impreuna cu CHF International Romania am reusit sa ne deplasam in locurile cele mai importante din Bucovina si sa realizam panorame virtuale. Cu siguranta, vizionarea acestora prin intermediul Internetului ii va bucura atat pe romanii din tara, cat si pe cei de peste hotare, dornici sa revada tinuturile natale!” - declara Adrian Antohi, director tehnic al Panoramax.

Despre Panoramax

Serviciul Panoramax consta in fotografierea panoramica, la 360 de grade, in principal a obiectivelor turistice. Tehnica este utilizata si in prezentarea proprietatilor imobiliare si este foarte populara in Statele Unite ale Americii.

AC Software a creat solutia tehnica pentru unul dintre principalii concurenti pe piata panoramelor virtuale din SUA.

Despre CHF Romania

CHF International România este reprezentanţa naţională a CHF International, organizaţie americană privată, non-profit, de dezvoltare internaţională, având proiecte în 35 de ţări din întreaga lume. Din 1994, CHF International România a implementat programe orientate spre dezvoltarea economică a comunităţilor, printr-un model unic de combinare a accesului la credite cu asistenţa directă pentru microîntreprinderi şi IMM, colaborarea cu peste 45 de asociaţii de afaceri şi asociaţii de proprietari, realizarea de parteneriate public-private şi reformă legislativă. 

De asemenea, CHF International a implementat in Romania programul Enterprise Development and Strenghtening (EDS), care este un program de cinci ani, destinat dezvoltării şi întăririi întreprinderilor micro, mici şi mijlocii (MIMM) în România şi îmbunătăţirii mediului economic şi de afaceri în general – cu finanţare din partea Agentiei Statelor Unite pentru Dezvoltare Internationala (USAID). Programul este administrat de către Consorţiul CHF, organizaţia coordonatoare fiind CHF International, asistată de Citizens Development Corps şi Booz Allen Hamilton. Unul dintre obiectivele acestui program este promovarea României ca destinaţie turistică. Prin sprijinul acordat turismului, CHF şi partenerii săi vor ajuta la pregătirea României pentru a beneficia de avantajele integrării în UE şi pentru a face faţă pe pieţele comunitare şi internaţionale.

